open-index/open-wikipedia-markdown huggingface dataset:
Archer

**Archer** tarkoittaa muun muassa seuraavia:

*Archer, panssarintorjuntavaunu
*Archer, ruotsalainen vuonna 1995 suunniteltu telatykki
*Archer, kaupunki Floridassa, Yhdysvalloissa
**[[Archer (televisiosarja)|Archer]]*, yhdysvaltalainen animaatiosarja
**[[Archer Maclean’s Mercury]]*, PlayStation Portablelle vuonna 2005 julkaistu peli
*Piper Archer PA28-181 yhdysvaltalainen yksimoottorinen mäntämoottorilentokone
*Able Archer 83, Naton sotaharjoitus marraskuussa 1983
*Archer (1893), Ranskan laivaston torpedovene
*RSS Archer, alk. *HMS Hälsingland*, alkujaan ruotsalainen, myöhemmin Singaporelle myyty sukellusvene

## Britannian kuninkaallinen laivaston aluksia
* HMS Archer (1801), 12-tykkinen priki
* HMS Archer (1849), sluuppi
* HMS Archer (1885), torpedoristeilijä
* HMS Archer (1911), Acheron-luokan hävittäjä
* HMS Archer (D78), Long Island-luokan saattuetukialus
* HMS Archer (P264), Archer-luokan partiovene

## Sukunimenä
*Anne Archer (s. 1947), yhdysvaltalainen näyttelijä
*Bill Archer (s. 1928), yhdysvaltalainen poliitikko
*Chris Archer (s. 1988), yhdysvaltalainen baseballpelaaja
*Colin Archer (1832–1921), norjalainen laivanrakentaja
*Gem Archer (s. 1966), brittiläinen kitaristi
*James J. Archer (1817–1864), yhdysvaltalainen sotilas Meksikon–Yhdysvaltain sodassa
*Jeffrey Archer (s. 1940) brittiläinen kirjailija
*John Archer (1921–1997), brittiläinen pikajuoksija ja olympiamitalisti
*Matthew Archer, brittiläinen rumpali 
*Michael Eugene Archer, *D’Angelo* (1974–2025), yhdysvaltalainen soul-musiikin laulaja, pianisti, kitaristi, lauluntekijä ja tuottaja
*Tommy Archer (s. 1954), yhdysvaltalainen kilpa-autoilija
*Violet Archer (1913–2000), kanadalainen säveltäjä, pianisti, urkuri, lyömäsoittaja ja musiikkipedagogi

### Kuvitteellisia henkilöitä

*Jonathan Archer, laivankapteeni televisiosarjassa *[[Star Trek: Enterprise]]*.
Droperidoli

**Droperidoli** eli *DHBP* – *dehydrobentsperidoli*, kauppanimeltään *Dridol* on neurolepteihin kuuluva lääkeaine. Se on läheisesti sukua haloperidolille. Droperidolin erityiskäyttö painottuu leikkausanestesiaan. Sitä voidaan käyttää yhdessä fentanyylin kanssa yhdistelmälääkkeenä. Yhdistelmävalmisteen tuotenimi on *Thalamonal* ja sitä käytetään neuroleptianalgesiassa. Sitä voidaan annostella myös lihakseen.

Toinen droperidolin erityisspesifikaatio näyttäisi olevan huumevieroitus, sekä aivovammojen jälkihoito. Jälkimmäiseen saattaa yhdistyä leikkaus-operaatiokin, esim. aivopaineen alentamiseksi, mikä johtunut aivotrauman seuraamuksena. Kumpikin hoitoindikaatio toteutetaan erityishoidossa, mahdollisesti teho-osastolla tilan vaikeusasteesta riippuen.

Lääkeaine kuuluu butyrofenonien ryhmään ja se on hyvin läheistä sukua haloperidolille. Droperidolin kehitti tuolloin belgialainen Janssen-Cilag lääkeyhtymä vuonna 1961. Droperidolin ainoa annostelutapa on suonensisäinen (i.v.) laskimotiputuksena. Droperidoli on suhteellisen nopeasti vaikuttava (vaikutusaika n. ½t.) lääkeaine.

Droperidolin pahoinvointia sekä oksentelua vastustava ominaisuus katsottiin olevan voimakkaampi joihinkin muihin käytettyihin, esimerkiksi klooripromatsiiniin verrattuna. Haloperidolilla tuo vaikutus on 50-kertainen. Yhdessä fentanyylin tai fenoperidiinin kanssa käytettynä haloperidoli taikka droperidoli aiheuttavat leikkauspotilaalle kutakuinkin täydellisen tunnottomuuden tilan.
Potilas pysyy täysin tajuissaan, joskin hänen hengitystään on avustettava. Anestesiamenetelmää suositeltiin yleiskunnoltaan heikoiksi katsottaville potilaille, sekä iäkkäille. Ekstrapyrimidaaliset sivuvaikutukset (EPS) ovat voineet olla mahdollisia menetelmän varjopuolina. Samoin on myös pahanlaatuisen neuroleptioireyhtymän mahdollisuus. Nukutukseen on voitu yhdistää myös ilokaasun käyttö.

## Lähteet
* Halldin, Matts: *Nukutus ja puudutus*, SHKS 1971. Alkuteos: *Narkos och Bedövning*, 1958. s. 191–193
* Tuomi, Eero – Olli, Marcus & Alfering, Sirkku: *Lääkkeet ja niiden käyttö*, SHKS-Wsoy, 1977. . s. 179, 199

### Viitteet

## Aiheesta muualla
*Lääkeinfo: Dehydrobenzperidol
* Käypähoitosuositus (huumeaddiktion hoito): http://www.kaypahoito.fi/web/kh/suositukset/naytaartikkeli/tunnus/hoi50041
* Käypähoitosuositus (aivotrauman/aivovamman psykofarmakaalinen jälkihoito): http://www.kaypahoito.fi/web/kh/suositukset/naytaartikkeli/tunnus/nix00121
*PubChem: Droperidol 
*DrugBank: Droperidol 
*Kyoto Encyclopedia of Genes and Genomes (KEGG): Droperidol 
*ChemBlink: Droperidol
International Earth Rotation and Reference Systems Service

**International Earth Rotation and Reference Systems Service** (IERS) on kansainvälinen tieteellinen organisaatio, joka vastaa kahdesta koordinaattijärjestelmästä: maakeskisestä ITRF:stä ja tähtitieteellisestä ICRS:stä. Näihin oleellisesti liittyen se seuraa Maan asentoa avaruudessa.  

## Tehtävät
IERS:n tehtävinä on palvella maailman astronomisten, geodeettisten ja geofysikaalisten yhteisöjen tarpeita huolehtimalla seuraavista:
*International Celestial Reference System (ICRS) ja sen mukainen, tähtitieteellinen koordinaatisto ICRF (International Celestial Reference Frame)
*International Terrestrial Reference System (ITRS) ja sen mukainen, maakeskinen  koordinaatisto ITRF
*Maan asentoparametrit, joita tarvitaan Maan asennon laskemiseen sekä ICRF:n ja ITRF:n välisiin muunnoksiin
*geofyysinen data, jota tarvitaan tulkitessa ajallisia ja avaruudellisia muutoksia ICRF:n, ITRF:n ja Maan asennon parametreissä ja näiden muutosten mallintaminen
*kansainvälistä yhdenmukaisuutta lujittavat standardit, vakiot ja mallit

Osin yllä oleviin tehtäviin liittyen IERS tuottaa tietoa liittyen Maan pinnanalaisten ja -päällisten massojen vaikutuksiin Maan pyörimiseen, painovoimakenttään ja sen massakeskipisteeseen. 

## Historia
Järjestön perustivat 1987 nimellä International Earth Rotation Service Kansainvälinen tähtitieteellinen unioni IAU ja Kansainvälinen geodeettis-geofysikaalinen unioni IUGG. Seuraavan vuoden alusta toimintansa aloittanut IERS otti hoitaakseen International Polar Motion Servicen tehtävät ja osan silloisen Bureau International de l'Heure'n tehtävistä. Ajan määritykseen liittyvät BIH:n tehtävät siirtyivät Kansainväliselle paino- ja mittatoimistolle BIPM:lle. 2003 järjestön nimi vaihdettiin nykyiseen, mutta sen lyhenne pysyi ennallaan.

## Lähteet
*Historia IERS
*IERS Terms of Reference IERS 9.10.2010. Viitattu 23.10.2010
*Geophysical fluids data IERS

## Aiheesta muualla
* International Earth Rotation and Reference Systems Service (IERS) kotisivu
Keihanshin

**Keihanshin**  (), tunnetaan myös nimillä **Osaka–Kōbe–Kioto** tai **Osakan suurkaupunkialue**, on suurkaupunkialue Japanissa. Se ei ole hallinnollinen alue, vaan yhteenkasvaneiden kaupunkien muodostama teollisuusalue.

Suurkaupunkialueen tärkeimmät kaupungit ovat Osaka, Kōbe, Kioto ja Sakai, joiden lisäksi alueeseen kuuluu kymmeniä pienempiä kaupunkeja. 

Suurkaupunkialueen pinta-ala on 11&nbsp;170 km², ja alueella asuu noin 19 miljoonaa asukasta. Tämä tekee siitä Japanin toiseksi suurimman suurkaupunkialueen heti Suur-Tokion jälkeen. Taloudeltaan suurkaupunkialue kuuluu maailman tärkeimpiin.


Tiedosto:Osaka - Night View.jpg|Osaka
Tiedosto:Twilight view of Kobe, from a point near Shin-Kobe station.jpg|Kōbe
Tiedosto:Kyoto01.jpg|Kioto


## Lähteet

## Aiheesta muualla
Pentti Rautalahti

**Pentti Olavi Rautalahti** (24. tai 25. lokakuuta 1925 Helsinki – 10. lokakuuta 2010 Espoo) oli vuorineuvos ja Veitsiluoto Osakeyhtiön toimitusjohtaja.

Rautalahti valmistui 1949 paperi-insinööriksi Teknillisestä korkeakoulusta. Hän aloitti uransa A. Ahlströmin Karhulan tehtailla, vuodesta 1958 Enso Gutzeitin Summan tehtaan teknillinen johtaja. Hän työskenteli Ruotsissa Svenska Cellulosan yli-insinöörinä mutta palasi 1962 Suomeen Metsäliiton Kirkniemen tehtaan johtajaksi. Metsäliiton Teollisuus Oy:n toimitusjohtajaksi hänet nimitettiin 1973. Vuosina 1980–1990 hän oli Veitsiluoto Osakeyhtiön toimitusjohtaja.

Rautalahden ystäväpiiriin kuuluivat muun muassa presidentit Urho Kekkonen ja Mauno Koivisto. Jatkosotaan ja Lapin sotaan osallistunut Rautalahti osallistui sotainvalidien järjestötyöhön haavoituttuaan itse sodassa. Vuorineuvoksen arvonimi hänelle myönnettiin 1981.

## Lähteet
Common One

**Common One** on pohjoisirlantilaisen laulaja-lauluntekijä Van Morrisonin studioalbumi vuodelta 1980. Albumin on tuottanut Morrison itse yhdessä Henry Lewyn kanssa yhtiölle Caledonia Productions. LP-levy on ilmestynyt Mercury-levymerkillä ja eri levy-yhtiöiden ja artistien tuotantoa esittelevän Priceless-sarjan ensimmäisenä. Levyä on tehty tällöin Englannissa. Alkuperäinen valmistaja on ollut Alankomaiden Baarnissa toimiva Phonogram Int. BV .

Levy on äänitetty Etelä-Ranskassa Super Bear-studioilla ja äänittäjinä ovat toimineet Henry Lewy, Dave Burgess ja Chris Martin. Lisä-äänityksiä ovat tehneet Henry Lewy ja Alex Kash Sausaliton Record Plantissa. Masteroinnin on tehnyt Bernie Grundman Hollywoodissa A&M-studioilla.
 
Levykannen idea on Van Morrisonilta, valokuvaajana on toiminut Rudy Legname ja grafiikasta on vastannut John Paul Jones.

Kiitoksissa on mainittu henkilökohtaisesti äänityskaluston kuljetuksesta ja ylläpidosta vastannut Pete Brewis ja Mick Brigden, joka on johtanut levyntekoprojektia.

Morrisonin manageritoimistona on ollut Bill Graham Management ja edustajana Stan Diamond.

## Kappaleet

Kaikki laulut ovat Van Morrisonin tekemiä ja ne on julkaissut Martin Coulter Music Ltd.

Sivu 1

# Haunts of Ancient Peace – 7:05
# Summertime in England – 15:30
# Satisfied – 6:00

Sivu 2

# Wild Honey – 5:47
# Spirit – 5:06
# When Heart Is Open – 15:03

## Muusikot

* Peter van Hooke – rummut
* David Hayes – basso
* John Allair – kosketinsoittimet
* Herbie Armstrong – akustinen ja sähkökitara (komppi)
* Mick Cox – soolokitara
* Mark Isham – trumpetti ja flyygelitorvi
* Pee Wee Ellis – saksofoni ja huilu

## Lähteet

* Van Morrison LP *Common One* (Mercury PRICE 1, 6302 021, 1980)
The Very Best of The Shirelles

**The Very Best of The Shirelles** on monofoninen kokoelma-albumi vuodelta 1975 ko. naislauluyhtyeen 1960-luvun tuotannosta.

Levyn on julkaissut losangelesilainen United Artists Records Springboard International Recordsin suosiollisella luvalla. Levykannen kuvan oikeudet omistaa UAMARG, Inc. eli United Artists Music and Records Group.

## Kappaleet

; Sivu 1

1. Soldier Boy – 2:39
:  (L. Dickson – F. Green)
:  Ludix Publ. Co., Inc. – ABKCO Music, Inc. BMI
2. I Met Him on a Sunday (Ronde, Ronde) – 2:21
:  (D. Coley – S. Owens – A. Harris – B. Lee)
:  TRO-Ludlow Music, Inc. BMI
3. Dedicated to the One I Love – 2:04
:  (L. Pauling – R. Bass)
:  ABC / Dunhill Music, Inc. BMI
4. It's a Mad, Mad, Mad, Mad World – 3:51
:  (E. Gold – M. David)
:  United Artists Music Co., Inc. ASCAP
5. Foolish Little Girl – 2:16
:  (H. Greenfield – H. Miller)
:  Screen Gems-Columbia Music, Inc. BMI

; Sivu 2

1. Tonight's the Night – 2:00
:  (L. Dickson – S. Owens)
:  Ludix Publ. Co., Inc. – ABKCO Music, Inc. BMI
2. Will You Love Me Tomorrow – 2:37
:  (C. King – G. Goffin)
:  1960 Screen Gems-Columbia Music, Inc. BMI
3. Sha-La-La – 2:23
:  (R. Taylor – R. Moseley)
:  Ludix Publ. Co., Inc. – Flo-Mar-Lu Music BMI
4. Mama Said – 2:08
:  (L. Dickson – W. Denson)
:  Ludix Publ. Co., Inc. – ABKCO Music, Inc. BMI
5. Baby It's You – 2:38
:  (B. Bacharach – M. Davis – B. Williams)
:  1961 Dolfi Music, Inc. – Mary Jane Music, Inc. ASCAP

## Lähteet

* LP *The Very Best of The Shirelles* (United Artists UA-LA340-E, 1975)
Rarities From the Bronze Age

**Rarities from the Bronze Age** on brittiläisen hard rock -yhtyeen Uriah Heepin kokoelma-albumi vuodelta 1991. Se sisältää vuosina 1970–1983 julkaistujen singlejen A- ja B-puolia.

## Kappaleet
Kaikki kappaleet singlejen b-puolia, ellei toisin mainita.

# Look at Yourself - 3.09 (A-puoli)
# Simon the Bullet Freak - 3.28
# Gypsy - 2.58 (A-puoli)
# Why - 4.57 
# Stealin'- 3.18 (A-puoli)
# Sunshine - 4.49 
# What Can I Do? - 3.13 
# Shout it Out - 3.35 
# Return to Fantasy - 3.41 (A-puoli)
# The Time Will Come - 4.08 
# Crime of Passion - 3.38
# Masquerade - 3.47
# Gimme Love - 3.16
# Cheater - 3.59
# Been Hurt - 3.53
# Love Stealer - 3.25 (A-puoli)
# Think it Over - 3.32 (A-puoli)
# My Joanna Needs Tuning - 2.54
# Tin Soldier - 3.53
# Son of a Bitch - 4.06
# Playing for Time - 4.26
Michelle Phan

**Michelle Phan** (s. 11. huhtikuuta 1987 Boston, Yhdysvallat) on amerikanvietnamilainen videobloggaaja ja kosmetiikkayritys Lancômen ”videomeikkitaiteilija”. Hänellä oli myös oma ihonhoitosarja IQQU, jonka hän myöhemmin myi henkilölle, jonka nimeä hän ei paljasta. Nyt hänellä on kosmetiikkasarja "em". Heinäkuussa 2010 Phan oli ”YouTuben ykköskauneustaiteilija”. Tällä hetkellä hänellä on yli seitsemän miljoonaa tilaajaa YouTubessa. 

Michelle Phan syntyi Massachusettsissa. Hänen äitinsä ja isänsä syntyivät Vietnamissa. Phan aloitti taiteellisen koulutuksen 12 vuoden iässä opettamalla miten maalata vesiväreillä ja öljyväreillä. Phanin oli alun perin tarkoitus tulla ihotautilääkäriksi, hänen äitinsä pyynnöstä. Hän kuitenkin myöhemmin vakuutti äitinsä antamaan hänelle pääaineekseen kuvataiteen. Ennen kuin Phanista tuli YouTube-guru, hän oli opiskelija ja työskenteli osa-aikaisena tarjoilijana sushiravintolassa. Heinäkuussa 2014 levy-yhtiö Ultra Records haastoi Phanin oikeuteen tämän käytettyä levy-yhtiön alaista musiikkia luvatta omissa videoissaan ja nettisivuillaan. Käytettyjä musiikkikappaleita kertyi yhteensä lähes viisikymmentä kappaletta.

## Lähteet

## Aiheesta muualla
*Michelle Phan Youtubessa
*Michelle Phanin kotisivusto
Kun katsoit minuun

**Kun katsoit minuun** on Anna Erikssonin neljäs studioalbumi, joka julkaistiin 24. lokakuuta 2001. Se debytoi Suomen virallisen listan kolmannella sijalla, ja pysyi listalla yhteensä kaksikymmentä viikkoa. Albumi on myynyt platinalevyn oikeuttavan määrän.
## Kappaleet
#
#
#
#
#
#
#
#
#
#
#
#

## Lähteet

## Aiheesta muualla
* ''Kun katsoit minuun'' discogs.com -sivustolla
Luettelo Joensuun kulttuuritapahtumista

Tämä on **luettelo Joensuussa säännöllisesti järjestettävistä kulttuuritapahtumista**.

## Elokuva
* Rokumentti, rockelokuvatapahtuma marraskuussa, vuodesta 2005.
* Viscult, dokumenttielokuvatapahtuma lokakuussa 
* Häivähdys Venäjää, lokakuussa
* Cinemare, kauhu-, roska- ja kulttielokuvatapahtuma marraskuussa
## Musiikki
*Ilosaarirock, heinäkuussa, vuodesta 1971 
* Popkatu, heinäkuussa keskustassa
* Ilovaarirock, heinäkuussa Ilosaarella
* Joensuun musiikkijuhlat, kesällä, vuodesta 2014  
* Joensuun musiikkitalvi, helmi-maaliskuussa 
* Joensuun Gospel-festivaalit, elo-syyskuussa
* Lehtiä Ilosaaressa, syksyllä Joensuun Areenassa 
* Lunta Ilosaaressa, keväällä Joensuun Areenassa 
* Osuuskaupparock, OKR, kesällä, vuodesta 2019, Kimmelin puistossa, isännöi PKO 
* Suomen suven avaus, koululaisten kevätlaulajaiset Laulurinteellä viimeisen kouluviikon perjantaina
*Kanavarantarock, Enossa elokuussa

## Teatteri
* Joutomaa, esittävän taiteen festivaali lokakuussa 
## Muut
 
* Joensuun kirjallisuustapahtuma, syyskuussa (1999-)
* Yksin sateessa, tanssitapahtuma marraskuussa (2002-)
* Joen yö, elokuun viimeinen perjantai (1991-)
* Joensuun tanssiviikko, kesä-heinäkuussa, Joensuun humppamarkkinoiden (1997) seuraaja 
* Petri Shemeikan -päivä Koskenniskan myllykievarimuseolla Tuupovaarassa 1. heinäkuuta. 
* Vanhan kaupungin päivä Taitokorttelissa elokuussa (2005-)
* MM-tatti ja tattikarnevaali Joensuun Heinävaarassa elokuun loppupuolella   (2001-)
* Santran Suvisunnuntai, Hammaslahdessa (1970-luku-)
* Parafest, elokuussa kiinnittää erityishuomionsa vammaisuuteen, kulttuurin saavutettavuuteen ja kulttuuriseen esteettömyyteen.  (2011-)

## Menneitä tapahtumia
* Joensuu tanssii ja soi, kansantanssifestivaali, järjestetty ainakin  27.-29.6.1969   
* Karjalan musiikkipäivät 1973-79, ainakin vuosina 1975-76 nimellä Sirmakka, kesäinen kesäyliopiston aloitteesta järjestetty musiikkitapahtuma, jossa kansanmusiikkia ja sinfoniamusiikkia 
* Suwihuwit, 1800-1900-luvun tunnelmaa tavoitellut kaupunkitapahtuma, järjestäjänä Joensuun kaupunki ja järjestöjä, järjestettiin ainakin vuosina 1981 ja 1982 elokuussa  
* Joensuun laulujuhlat, 1981–1997  
* Näköpiiri-riihi,  valtakunnallinen kulttuuri- ja keskustelutapahtuma, 1979-1982,  
* Mantanpäivät, Pyhäselän Mulossa
* Kajakka, karjalaisen kansantaiteen festivaali, suunnattu lapsille ja nuorille, 2000-2002,  järjestäjänä Joensuun kaupunki ja eri yhdistyksistä koottu Kajakka ry. Vuonna 2008 Kajakka ry. järjesti Folk-Karjala-päivän.
* Kalevalan mitalla, parin vuoden ajan 2010-luvulla Kalevalanpäivän aikaan Joensuussa Kalevan mitalla
* Hippa-festivaali, kansanmusiikin festivaali, järjestetty talvella ja syksyllä; järjesti myös Hippa-klubeja. 2005-2015.

## Lähteet
Blankenberge

**Blankenberge** on vajaan 19&nbsp;000 asukkaan merenrantakaupunki, joka sijaitsee Länsi-Flanderin rannikolla Luoteis-Belgiassa. Se oli alkujaan kalastajakylä, josta kehittyi Belle Époquen aikana Euroopan porvariston suosima rantalomakohde. Kaupungin ehkä näkyvin maamerkki on *Belgium Pier*, 350 metriä pitkä laituri, jonka päässä on suuri konferenssi- ja viihdekeskus.

## Lähteet

## Aiheesta muualla
D.I.Y.C.D.

D.I.Y.C.D on powerviolence -yhtye Man Is The Bastardin kokoelmalevy joka julkaistiin 1995.

## Kappalelista
#"Eunuch" – 0:25
#"No Concern for the Inhuman" – 1:01
#"The Arena" – 3:33
#"Refuse to Thrive" – 0:13
#"Existence Decay" – 1:05
#"Secret Surgery" - 0:08
#"Attempt to Damage" - 0:13
#"Smile Trick" - 1:03
#"Telegram Death Threat" - 0:28
#"Once Upon a..." - 0:21
#"Shoes of Cement" - 0:36
#"(Tony Williams" Strifeline - 1:06
#"H.S.M.P." - 0:47
#"Ether Rag" - 0:58
#"Stocks" - 0:24
#"Blood Gutter" - 1:15
#"Heretic's Fork" - 1:23
#"Koro Treatment" - 2:35
#"Justice Is Swift (Jack)" - 0:59
#"Poacher" - 1:22
#"Trapped Within Burning Machinery" - 1:22
#"Pain of the Iron" - 0:43
#"Steak Eating Boss" - 1:05
#"Lobotomize a Cop" - 2:09
#"Fine Feathered Friend" - 1:56
#"Scavengers World" - 3:57
#"Regression to Birth" - 2:26
#"Mocha Rebirth" - 0:10
#"Semen in the Eyesocket of Thomas Lenz" - 0:18
#"Slave to the Bean" - 0:11
#"The Iron Room" - 0:35
#"Incoming" - 0:36
#"Volatile Cocktail" - 1:13
#"Tumult Being" - 2:37
#"Abundance of Guns" - 0:28
#"Suttee" - 1:48
#"Grasp the Bug" - 2:41
#"Human Condition" - 3:56
#"Mary Jane (The Ultimate Girl)" - 0:29
#"Oil Bomb" - 0:33
#"S.O.I.G." - 1:59
#"Work to Death" - 0:15
#"Instantly Bent" - 0:59
#"Screwdriver in the Urethra of Thomas Lenz" - 0:23
#"Snake Apartment" - 0:23
#"Walkers of the Streets" - 3:43
#"Doll" - 1:21
#"Media Prophet" - 2:24
#"Slay or Slander" - 1:20
#"Squaw" - 2:44
#"Flying Limbs" - 1:12
#"Tomb Ride" - 5:22
#"Mr. Wilson" - 0:30
#"Lime Doom" - 0:15
David Greene

**David Thomas "Dai" Greene** (s. 11. huhtikuuta 1986 Carmarthen) on walesilainen 400 metrin aitajuoksija. Hän on maailman- ja Euroopan-mestari.. Hän edustaa seuratasolla Swansea Harriers AC:ta.

Greene sai hopeaa alle 20-vuotiaiden EM-kilpailuissa Kaunasissa 2005 ajalla 51,14. Göteborgin EM-kilpailuissa 2006 hän karsiutui alkuerissä. Hän voitti alle 23-vuotiaiden Euroopan-mestaruuden Debrecenissä 2007 ajalla 49,58. Vuonna 2009 hän voitti 400 metrin aitajuoksun Euroopan joukkuemestaruuskilpailuissa Leiriassa. Berliinin MM-kilpailuissa hän sijoittui aitajuoksussa seitsemänneksi ja juoksi alkuerissä Britannian 4&nbsp;×&nbsp;400 viestijoukkueessa, joka sai lopulta hopeaa.

Greene voitti Euroopan joukkuemestaruuskilpailujen 400 metrin aitajuoksun Bergenissä 2010. Barcelonan EM-kilpailuissa hän voitti kultaa ajalla 48,12. Hän voitti 400 metrin aitajuoksun Maanosien cupissa Splitissä ennätyksellään 47,88. Delhin Kansainyhteisön kisoissa hän voitti kultaa ajalla 48,52. Hän voitti Euroopan-joukkuemestaruuskilpailujen 400 metrin aitajuoksun myös Tukholmassa 2011. 

Greene voitti 400 metrin aitajuoksun maailmanmestaruuden Daegussa 2011 ajalla 48,26. Lontoon olympialaisissa 2012 hän sijoittui neljänneksi. Moskovan MM-kilpailuissa 2013 hän karsiutui välierissä ja Glasgow'n Kansainyhteisön kisoissa 2014 alkuerissä.

## Henkilökohtaiset ennätykset
### Ulkoradat

### Sisäradat

## Lähteet
Taïna Barioz

**Taïna Barioz** (s. 2. kesäkuuta 1988 Papeete, Tahiti) on ranskalainen alppihiihtäjä.

Kaudella 2007–2008 Barioz pääsi ensimmäisen kerran maailmancupin pisteille, oltuaan Ofterschwangin suurpujottelussa neljästoista. Kolmen parhaan joukkoon hän sijoittui ensimmäisen kerran Lienzin suurpujottelussa joulukuussa 2009 oltuaan kolmas. Hän sijoittui toiseksi Sankt Moritzin suurpujottelussa maaliskuussa 2016.

Vuoden 2009 MM-kisoissa Barioz sijoittui suurpujottelussa sijalle 11. Vancouverin olympialaisten suurpujottelussa Barioz oli yhdeksäs. Vuoden 2011 MM-kisoissa hän voitti kultaa joukkuekilpailussa ja oli suurpujottelussa kymmenes.

## Lähteet
Kari Ala-Pöllänen

**Kari Juhani Ala-Pöllänen** (s. 25. elokuuta 1940 Mikkeli) on suomalainen kuoronjohtaja ja musiikkipedagogi.

Ala-Pöllänen valmistui opettajaksi Jyväskylän kasvatusopillisesta korkeakoulusta vuonna 1963 ja työskenteli musiikinopettajana Kiuruvedellä ja Jyväskylässä. Hänet tunnetaan erityisesti Tapiolan kuoron pitkäaikaisena johtajana (1994–2008), mutta hän johti myös Vox Aurea -kuoroa (1978–1994), Mieskuoro Sirkkoja (1986–1994) ja Suomi 75 -nuorisokuoroa (1992). Tapiolan kuoro teki Ala-Pölläsen johtajakaudella yhdeksän levytystä ja sai Unescon esittävän taiteen palkinnon (1996).

Ala-Pöllänen sai Pro Finlandia -mitalin vuonna 2009. Vuonna 1995 Suomen Kuoronjohtajayhdistys palkitsi hänet Vuoden kuoronjohtajana.

## Lähteet

## Kirjallisuutta
* 
* 

## Aiheesta muualla
*
Last Girl on Earth Tour

**Last Girl on Earth Tour** oli Rihannan neljännen studioalbumin *[[Rated R]]*:n konserttikiertue, joka käytiin vuosina 2010-11. Kiertue pysähtyi muun muassa Intiassa, Venäjällä, Norjassa, Espanjassa, Maltalla, Latviassa ja Saksassa. 

Last Girl on Earth Tour pysähtyi lopulta 44 eri kaupungissa ja sen näki lähes puoli miljoonaa ihmistä.

## Lähteet
Svetlana Ulmasova

**Svetlana Ulmasova** (4. helmikuuta 1953 &ndash; 6. huhtikuuta 2009) oli Neuvostoliittoa edustanut yleisurheilija, joka kilpaili kestävyys-, maasto- ja keskimatkojen juoksussa. Hän voitti EM-kultaa 3&nbsp;000 metrillä vuosina 1978 ja 1982. Ulmasova piti hallussaan matkan maailmanennätystä vuosina 1982&ndash;1984 ajallaan 8.26,78. Hän menestyi myös maastojuoksussa, jossa hän voitti viisi mitalia MM-kisojen joukkuekilpailuista vuosina 1978&ndash;1987.

Ulmasova voitti yhteensä 13 maansa mestaruutta, joista neljä tuli ulkoradoilta, kaksi sisäradoilta, viisi maastojuoksusta ja kaksi maan talvimestaruuskisoista.

## Henkilökohtaiset ennätykset

*Lähde: IAAF* 

* 3 000 m: 8.26,78 (1982)
* 5 000 m: 15.05,50 (1986)
* 1 500 m: 3.58,76 (1982)

## Lähteet
This Note’s for You

**This Note’s for You** on kitaristi, laulaja ja lauluntekijä Neil Youngin ja hänen The Bluenotes -yhtyeensä studioalbumi vuodelta 1988. Yhtye luonnehtii musiikkiaan power swingiksi. Levyn on julkaissut Reprise Records. Tuottajina ovat nimen "The Volume Dealers" alla toimineet Young ja Niko Bolas. Bolas on toiminut myös äänittäjänä ja miksaajana.

## Levytys
Levytystä on johtanut Elliot Roberts apunaan Ben Keith, Tim Mulligan ja Frank (Pancho) Sampedro. Albumi on äänitetty Record Plantin rekalla ja äänityspaikat ovat olleet Studio Instrument Rentalsin lava 6 Los Angelesissa, The Omni Kalifornian Oaklandissa ja Redwood Digital San Franciscossa. Albumipakkauksen on suunnitellut Glenn Parsons Design. Kannen valokuvan on ottanut Bob Scott.

## Kappaleet

Puoli 1

# Ten Men Workin' – 6:27
# This Note’s for You – 2:04
# Coupe de Ville – 4:16
# Life in the City – 3:13
# Twilight – 5:55

Puoli 2

# Married Man – 2:35
# Sunny Inside – 2:37
# Can't Believe Your Lyin' – 2:56
# Hey Hey – 3:02
# One Thing – 6:02

Kaikki kappaleet ovat Neil Youngin tekemiä. 

## Muusikot
* Neil Young – kitara ja laulu
* Chad Cromwell – rummut
* Rick (the bass player) Rosas – basso
* Frank (Pancho) Sampedro – kosketinsoittimet
* Steve Lawrence – tenorisaksofoni
* Ben Keith – alttosaksofoni
* Larry Cragg – baritonisaksofoni
* Claude Cailliet – vetopasuuna
* John Fumo – trumpetti
* Tom Bray – trumpetti

Kappaleella "Coupe de Ville" trumpettia soittaa Bray ja kappaleella "Can't Believe Your Lyin'" Fumo. Kappaleella "One Thing" vierailevat rumpali Ralph Molina, basisti George Whitsell ja tamburiinia soittava Steve Onuska.

## Lähteet
* Neil Young & The Bluenotes LP This Note's for You (Reprise Records 925 719-1, 1988)
Ekologinen kommunikaatio

**Ekologinen kommunikaatio** () on saksalaisen sosiologin ja yhteiskuntateoreetikon Niklas Luhmannin vuonna 1986 ilmestynyt kirja. Teos on ilmestynyt suomeksi vuonna 2004 Gaudeamuksen kustantamana. Sen ovat suomentaneet Sam Krause ja Seppo Raiski.

Teoksen aiheena on yhteiskunnan mahdollisuudet torjua ympäristöuhkia. ”Ekologisella kommunikaatiolla” Luhmann tarkoittaa ympäristöongelmien muuntamista yhteiskunnan eri osien käyttämälle kielelle.

Teoksessa Luhmann esittelee yhteiskuntakäsityksensä ja erittelee tämän pohjalta yhteiskunnan eri osia: taloutta, oikeutta, tiedettä, politiikkaa, uskontoa ja kasvatusta. Lopuksi Luhmann käsittelee ympäristöuhkien haastetta yhteiskunnalle ja ottaa muun muassa kantaa ympäristöetiikkaan.

## Lähteet
Hindulais-buddhalainen kuningaskunta

**Hindulais-buddhalainen kuningaskunta** on nimitys, jota käytetään Kaakkois-Aasiassa noin ajanlaskun ensimmäisiltä vuosisadoilta 1500-luvulle asti sijainneista kuningaskunnista. Tyypillistä niille oli buddhalaisuus tai hindulaisuus uskontona sekä intialaisen kulttuurin vahva vaikutus.

Käsitteen otti käyttöön ranskalainen historioitsija George Cœdès vuoden 1944 teoksessa *Histoire ancienne des états hindouisés d’Extrême-Orient*, joka oli ensimmäinen kokonaisvaltainen esitys Kaakkois-Aasian historiasta 1500-luvulle asti. Teos on edelleen alansa perusteos. Suomenkielisen termin otti käyttöön Marja-Leena Heikkilä-Horn teoksessa *Kaakkois-Aasia eilen ja tänään* (1990, uusi laitos *Kaakkois-Aasia. Historia ja kulttuurit* Jukka O. Miettisen kanssa 2000).

## Lähteet
*

### Viitteet
Unforgiven (2006)

**Unforgiven (2006)** oli Pay-per-view (PPV) -showpainitapahtuma, jonka tuotti World Wrestling Entertainment (WWE). Se järjestettiin 17. syyskuuta vuonna 2006 Air Canada Centre:llä Torontossa, Ontariossa. Se oli 8. vuosittainen Unforgiven -tapahtuma. Painijoita esiintyi useasta eri RAW brändistä.

## Taustaa

Pääfeudi Unforgiveniin oli Edgen ja John Cenan välillä WWE -mestaruudesta. Edge ja Cena olivat jo ennen tapahtumaa otelleet kahdesti ja molemmat voittivat kerran toisensa. Cena voitti Edgen Saturday Night's Main Eventissä diskauksella ja Edge voitti Cenan SummerSlamissa ja säilytti mestaruuden. 21. elokuuta vuonna 2006 RAW'ssa Lita, Edgen tyttöystävä, heitti Cenan valmistaman vyön (minkä pyörivänä levynä oli WWE:n logo) Long Island Soundiin. Tämän jälkeen, Edge julisti sen olevan Cenan uran loppu. Edge julisti uuden version vyöstä, missä oli pyörivänä levynä "Rated-R Superstar" logo. Myöhemmin illalla Edgellä oli ottelu paluuta tekevää Jeff Hardya vastaan, mutta ottelu päättyi ei-tulokseen, kun Cena sekaantui otteluun hyökkäämällä Edgen kimpuun. Ottelun jälkeen Edge ja Cena taistelivat ulkona ja Cena heitti Edgen Long Island Soundiin. 28. elokuuta, RAW'ssa, Edge vaati Shane McMahonia, joka johti tuona iltana RAW'ta, erottamaan Cenan, hänen edellisen viikon teon vuoksi. Cena kuitenkin keskeytti ja kertoi Edgelle, että mikäli hän saisi mahdollisuuden WWE -mestaruudesta ja häviäisi, hän allekirjoittaisi sopimuksen SmackDown!:in kanssa ja lähtisi Edgen elämästä. Edge suostui, mutta vaati, että hän päättä missä, milloin ja mikä ottelu tyyppi se tulisi olla. Kun Cena oli voittanut Chris Mastersin, Edge löi Cenaa tuolilla ja tikapuulla, ja sitten heitti hänet pöydän läpi. Hyökkäyksen jälkeen Edge kertoi, että ottelu tulisi olla Tables, Ladders, Chairs ottelu Unforgivenissä Torontossa, Edgen kotikaupungissa.

Toinen pääottelu tapahtumaan oli D-Generation X:n (Shawn Michaels ja Triple H) ja McMahonien (Vince ja Shane) ja The Big Show'n välillä Hell in a Cell ottelussa. SummerSlamissa, DX voitti McMahonit joukkue ottelussa. 21. elokuuta, 2006, RAW'ssa, DX vandalisoi WWE:n päämajan, Vincen yksityisen lentokoneen ja limusiinin. 28. elokuuta, RAW'ssa, 3 vs. 2 Handicap ottelun jälkeen McMahonit hyökkäsivät raa'asti DX:n kimppuun. McMahonien avuksi tuli The Big Show pieksämään DX:n. Hyökkäyksen jälkeen, Vince määräsi ottelun, missä DX kohtaisi Vince, Shanen ja Big Show’n 3 vs. 2 Handicap Hell in a Cell ottelussa Unforgivenissä. 

## Ottelut ja tulokset

## Unforgiven kronologia

* Edellinen: Unforgiven (2005)
* Seuraava: Unforgiven (2007)

## Lähteet
*Unforgiven (2006) viralliset sivut
Orca Inlet

**Orca Inlet** on merensalmi eteläisessä Alaskassa, Prince William Soundin itäosassa. Noin 26 kilometriä pitkä ja enimmillään  4,8 kilometriä leveä salmi sijaitsee Hawkins Islandin ja sen itäpuolisen mantereen välissä. Salmi yhdistää toisiinsa Alaskanlahden etelässä ja vuonomaisen Orca Bay -lahden koillisessa, joka kuuluu Prince William Soundiin. Salmen rannalla sijaitsee noin 2&nbsp;500 asukkaan Cordovan kaupunki.

## Galleria

Kuva:AKMap-doton-Cordova.png|Salmen sijainti Alaskassa. (klikkaamalla suuremmaksi)
Ajayi Agbebaku

**Ajayi Agbebaku** (s. 12. kesäkuuta 1955) on nigerialainen yleisurheilija, joka kilpaili kolmiloikassa ja pituushypyssä. Hän voitti kolmiloikassa pronssia MM-kisoista 1983 ja kultaa saman vuoden universiadeista. Agbebaku menestyi myös Afrikan-mestaruuskilpailuissa, joissa hän voitti vuonna 1979 kultaa sekä kolmiloikasta että pituushypystä ja sai hopeaa kolmiloikasta vuonna 1984. Hän osallistui olympialaisiin kerran, vuonna 1984. Tuolloin hän sijoittui kolmiloikassa seitsemänneksi tuloksellaan 16,67 metriä.

Agbebaku voitti maansa mestaruuden kerran, kolmiloikassa vuonna 1986. Hän pitää hallussaan lajin Nigerian-ennätystä tuloksellaan 17,26.

## Henkilökohtaiset ennätykset

* Kolmiloikka: 17,26&nbsp;m (1983)
* Kolmiloikka (sisäradat): 17,00 (1982)

## Lähteet
Carlo Rovelli

**Carlo Rovelli** (s. 1956) on italialainen fyysikko ja tietokirjailija, joka on työskennellyt Italiassa, Yhdysvalloissa ja Ranskassa. Hänen työnsä ovat enimmäkseen kvanttigravitaation parista. Hän on yksi silmukkakvanttipainovoimateorian kehittäjistä.

## Elämä ja ura

Carlo Rovelli syntyi Veronassa, Italiassa. Vuonna 1981 Rovelli valmistui maisteriksi Bolognan yliopistosta, ja 1986 hänestä tuli filosofian tohtori Padovan yliopistosta. Rovellilla oli tutkijatohtorin virka Rooman yliopistossa ja Yalessa. Vuodesta 1990 vuoteen 2000 hän kuului Pittsburghin yliopiston henkilökuntaan. Hänellä on ollut myös professorin virka historian ja filosofian laitoksella Pittsburghin yliopistossa Yhdysvalloissa.
Parhaillaan hän työskentelee Université de la Méditerranéessa Marseillessä, Ranskassa. 

1970-luvulla hän otti aktiivisesti osaa Italian yliopistojen poliittisiin järjestöihin. Hän osallistui sitoutumattomien poliittisten radiokanavien toimintaan Bolognassa ja Veronassa, missä hän auttoi kanavan perustamisessa. Poliittisen aktiivisuuteen liittyen hän sai myöhemmin hylätyn syytteen rikoksista, jotka liittyivät kirjaan *Fatti Nostri*, jonka hän kirjoitti yhdessä Enrico Palandrin, Maurizio Torrealtan ja Claudio Piersantin kanssa. Hänet pidätettiin vuonna 1987 hänen kieltäydyttyään varusmiespalveluksesta, joka oli tuohon aikaan Italiassa pakollinen. 

## Silmukkakvanttipainovoima

Vuonna 1988 Rovelli ja Lee Smolin esittelivät teorian kvanttigravitaatiosta, joka sai nimen silmukkakvanttipainovoima. 
Teoriaan pidetään nykyisin johtavana kandidaattina painovoiman kvanttiteoriaksi, ja sillä on alustavia sovellutuksia kvanttikosmologian ja mustien aukkojen saralla. Rovelli on esittänyt teorian muun muassa valkoisista aukoista.

## Suomennetut teokset

**Valkoiset aukot. Horisontin sisällä*. Suomentanut Tuukka Perhoniemi. Helsinki: Ursa 2024.
**Todellisuus ei ole sitä miltä se näyttää*. (La realtà non è come ci appare, 2014). Suomentanut Tuukka Perhoniemi. Ursan julkaisuja 165. Helsinki: Ursa, 2019. .
**Ajan luonne*. (L'ordine del tempo, 2017). Suomentanut Hannu Karttunen. Ursan julkaisuja 160. Helsinki: Ursa, 2018. .
* *Seitsemän lyhyttä luentoa fysiikasta.* (Sette brevi lezioni di fisica, 2014). Suomentanut Markku Sarimaa. Ursan julkaisuja 150. Helsinki: Ursa, 2016. .

## Lähteet
* *What is time? What is space?*, Rooma: Di Renzo Editore, 2006. 

### Viitteet
Anna Kuoppamäki

**Anna Mirjami Kuoppamäki** (s. 14. huhtikuuta 1963) on suomalainen musiikkikasvattaja, musiikkikasvatuksen tutkija, säveltäjä, sanoittaja ja sovittaja, joka vaikuttaa myös yhtyeessä Wilma. Hän toimii nykyään (2022) Länsi-Helsingin musiikkiopistolla laulun ja musiikin perusteiden opettajana.

Kuoppamäki valmistui musiikin maisteriksi 1995 ja väitteli musiikin tohtoriksi 2015 Taideyliopiston Sibelius-Akatemiassa. Väitöskirjassaan hän tutki musiikin ryhmäopetustilanteita. Englanninkielisen väitöskirjan otsikko on *Gender lessons. Girls and boys negotiating learning community in Basics of Music*.

Kuoppamäki on toiminut myös ääninäyttelijänä Disneyn *[[Tuhkimo]]*-elokuvissa. Hän on myös näytellyt ''Elämänmeno''-televisiosarjassa vuodelta 1978 ja ollut Levyraati-televisio-ohjelmassa vierailijana vuonna 2002. 

Annan isä on muusikko Jukka Kuoppamäki. Anna Kuoppamäki oli naimisissa Wilma-yhtyeen kitaristin Hans Anderssonin kanssa vuoteen 2018 saakka. Heillä on yksi yhteinen lapsi.

## Dubbaukset

## Lähteet

## Aiheesta muualla
* Anna Kuoppamäen haastattelu
* 
* 
* 
* Anna Kuoppamäki laulaa Ylen elävässä arkistossa kappaleen ''Sinua sinua rakastan''
Bruno Bertotti

**Bruno Bertotti** on italialainen fyysikko ja Pavian yliopiston emeritusprofessori. Hän oli yksi Erwin Schrödingerin viimeisiä oppilaita. Bruno Bertotti on hyvin tunnettu panoksesta suhteellisuusteoriaan - erityisesti Bertotti-Robinson sähkötyhjiöstä, joka on tarkka ratkaisu Einsteinin kenttäyhtälöstä. Bertotti on palkittu Italian Kultaisella mitalilla meriiteistä tieteessä ja kulttuurissa. Bertotti on tehnyt yhteistyötä fyysikko Julian Barbour in kanssa. Relativistit viimeisten joukossa yliopiston opiskelijoille Pavian, muista Alessandro Spallicci ja Alberto Vecchio.

## Lähteet
Marie-Michèle Gagnon

**Marie-Michèle Gagnon** (s. 25. huhtikuuta 1989) on kanadalainen alppihiihtäjä.

Kaudella 2008–2009 Gagnon pääsi ensimmäisen kerran maailmancupin pisteille oltuaan Cortina d'Ampezzon suurpujottelussa yhdeksäs. Ensimmäisen palkintosijansa hän saavutti oltuaan kolmas Åren pujottelussa maaliskuussa 2012. Ensimmäisen maailmancupvoittonsa hän saavutti Altenmarktin superalppiyhdistetyssä tammikuussa 2014. Se oli kauden ainoa järjestämään pystytty yhdistetyn kilpailu, joten hän voitti alppiyhdistetyn cupin. Helmikuussa 2016 hän oli kolmas Crans-Montanan pujottelussa ja voitti Soldeun alppiyhdistetyn. Hän sijoittui kolmanneksi Garmisch-Partenkirchenin supersuurpujottelussa tammikuussa 2021.

Vancouverin olympialaisten suurpujottelussa Gagnon oli 21:s ja pujottelussa 31:s. Garmisch-Partenkirchenin MM-kisoissa 2011 hän oli supersuurpujottelussa 22:s ja suurpujottelussa 23:s. Schladmingin MM-kilpailuissa 2013 hän sijoittui suurpujottelussa kahdeksanneksi ja pujottelussa 13:nneksi. Sotšin olympialaisissa 2014 hän oli pujottelussa yhdeksäs. Vailin / Beaver Creekin MM-kilpailuissa 2015 hän sijoittui pujottelussa kymmenenneksi ja suurpujottelussa 23:nneksi. Sankt Moritzin MM-kilpailuissa 2017 hän oli alppiyhdistetyssä kuudes ja supersuurpujottelussa 19:s. Åren MM-kilpailuissa 2019 hän sijoittui alppiyhdistetyssä 14:nneksi. Cortina d’Ampezzon MM-kilpailuissa 2021 hän oli supersuurpujottelussa kuudes ja syöksylaskussa kolmastoista. Pekingin olympialaisissa 2022 hän sijoittui syöksylaskussa kahdeksanneksi ja supersuurpujottelussa 14:nneksi. Courchevelin / Méribelin MM-kilpailuissa 2023 hän oli alppiyhdistetyssä kymmenes.

## Lähteet

## Aiheesta muualla
* Marie-Michèle Gagnonin kotisivut
Itägalindialaiset

**Itägalindialaiset** () olivat nykyisen Moskovan alueella elänyt balttikansa. He sulautuivat alueen slaavilaiseen väestöön 1400- tai 1500-luvulla. Ensimmäiset maininnat heistä historiallisissa lähteissä ovat peräisin rusilaisista 1000-luvun alussa kirjoitetusta kronikasta. Tuolloin heidät tunnettiin nimellä *goljad*. Juri Dolgoruki soti heitä vastaan vuonna 1147 ja perusti samana vuonna heidän mailleen Moskovan kaupungin. Itägalindialaiset sulautuivat slaaveihin helposti sen jälkeen, kun heidän yhteydensä muihin baltteihin katkesi slaavien etenemisen myötä. Vaikka heidän katsotaankin sulautuneen slaaveihin viimeistään 1500-luvulla, eli vielä 1800-luvulla Venäjällä ihmisiä, jotka kutsuivat itseään nimellä *goljad*.

## Lähteet
Malmön ampumasarja

**Malmön ampumasarjalla** tarkoitetaan Ruotsin Malmössä vuosina 2009–2010 tapahtuneita ampumavälikohtauksia, joiden seurauksena kuoli kaksi ihmistä. Suurin osa uhreista oli maahanmuuttajataustaisia. Ampujaksi paljastui lopulta vuonna 1972 syntynyt suomalaistaustainen Peter Mangs. Hänet vangittiin marraskuussa 2011 ja tuomittiin myöhemmin elinkautiseen vankeusrangaistukseen kahdesta murhasta ja kahdeksasta murhayrityksestä. 

Vuonna 2015 julkaisemassaan kirjassa Mangs kertoi halunneensa ampua muun muassa jalkapalloilija Zlatan Ibrahimovicin sekä hip hop-muusikko Timbuktun.

Ampujaa verrattiin John Ausoniukseen, lasermiehenä tunnettuun sarjamurhaajaan.

## Uhrit
*10.10.2009: 20-vuotiasta Trez Wets Perssonia ammuttiin autossaan Västra Skrävlinge -kirkon edustalla Rosengårdin kaupunginosassa. Hän kuoli, mutta hänen seurassaan ollut 21-vuotias mies selvisi vaikeasta, myös päähän saamastaan osumasta.
*30.12.2010: Moskeijaan ammuttiin perjantairukouksen aikaan. Imaami sai lasinsiruja niskaansa.
*25.1.2010: Kahta miestä ammuttiin kaupassa. 17-vuotiasta osui rintaan, 36-vuotiasta jalkaan.
*16.3.2010: 21- ja 22-vuotiaita miehiä ammuttiin.
*19.6.2010: Kolme miestä kuuli laukauksia ravintolan edustalla. Yhteen heistä osui.
*26.6.2010: 30-vuotiasta miestä ammuttiin kahdesti selkään.
*27.6.2010: 29-vuotiasta miestä ammuttiin olkapäähän.
*25.8.2010: Katukeittiötä kohti ammuttiin.
*10.10.2010: 47-vuotiasta miestä ammuttiin selkään.
*19.10.2010: Bussia odottanutta miestä ammuttiin lähietäisyydeltä
*20.10.2010: Kahta 22- ja 29-vuotiasta miestä ammuttiin keskellä yötä.
*21.10.2010: Kaksi naista loukkaantui asunnossaan. Ampuja oli ampunut ikkunan läpi.
*22.10.2010: Miespyörailijä ilmoitti, että häntä kohti oli ammuttu.

## Katso myös
*John Ausonius, "Lasermies"

## Lähteet

## Kirjallisuutta
* 
* 
* 
*
Vladimir Voronin (merikapteeni)

**Vladimir Ivanovitš Voronin** (; 17. lokakuuta (J: 5. lokakuuta) 1890 Suma – 18. lokakuuta 1952 Karanmeri) oli venäläinen merikapteeni ja arktisen alueen tutkija. 

Vladimir Voronin syntyi vanhaan pomorilaissukuun. Kahdeksanvuotiaasta lähtien hän osallistui turskankalastukseen Muurmannin rannikolla. Vuonna 1912 hän valmistui Vienan Kemin merenkulkukoulusta ja työskenteli perämiehenä Vienanmerellä. Vuonna 1916 Voronin valmistui Arkangelin merenkulkuopistosta. Vuoden 1918 alussa hän haavoittui saksalaisen sukellusveneen hyökkäyksessä Vaitolahdessa. Samana vuonna hänestä tuli merikapteeni.

1920-luvulla Voronin omistautui arktisten alueiden tutkimukselle. Vuonna 1928 hän osallistui *Sedov*-jäänmurtajalla Umberto Nobilen *Italia*-ilmalaivan etsintöihin. Vuosina 1929–1930 hän johti Otto Schmidtin kanssa tutkimusretkiä Frans Josefin maan ja Severnaja Zemljan seuduille. Vuonna 1932 hän purjehti *Sibirjakov*-jäänmurtajalla ensimmäisenä Koillisväylän läpi yhden purjehduskauden aikana. Vuosina 1933–1934 Voronin toimi *Tšeljuskin*-laivan ja vuosina 1934–1938 *[[Jermak (jäänmurtaja)|Jermak]]*-jäänmurtajan kapteenina. Toisen maailmansodan aikana hän saattoi tavarakuljetuksia Murmanskiin. Vuosina 1946–1947 hän johti Neuvostoliiton ensimmäistä tutkimus- ja valaanpyyntimatkaa Etelämantereelle ja Eteläiselle jäämerelle. Vuodesta 1947 lähtien Voronin työskenteli Koillisväylällä *Stalin*-jäänmurtajan kapteenina. Hän kuoli äkillisesti laivan komentosillalle.

Voronin oli Neuvostoliiton toimeenpanevan keskuskomitean jäsen ja Neuvostoliiton korkeimman neuvoston edustaja vuosina 1946–1950. Hän liittyi Neuvostoliiton kommunistiseen puolueeseen vuonna 1952.

Voronin on palkittu Leninin kunniamerkillä. Hänen mukaansa on nimetty yksi Karanmeren pohjoisista saarista, Novaja Zemljan lahti, jäätikkö ja niemi Frans Josefin maassa sekä lahti Etelänapamantereen rannalla.

## Lähteet
Max Rand

**Max Rand** (17. lokakuuta 1942 Helsinki – 22. maaliskuuta 1992 Helsinki) oli suomalainen toimittaja.

Sukunimensä Rand peri virolaiselta isältään: Ewald Rand (1902–1954) oli syntyisin Pärnumaan Vändrasta. Isä avioitui vuonna 1936 suomalaisen Irma Englundin (1906–1953) kanssa ja siirtyi Suomeen, jossa hänet vihittiin papiksi vuonna 1945. Max Rand jäi orvoksi jo 12-vuotiaana.

Rand aloitti toimittajanuransa vuonna 1962 *[[Ylioppilaslehti|Ylioppilaslehdessä]]*. Tämän jälkeen hän työskenteli kulttuuritoimittajana ensin *[[Uusi Suomi|Uudessa Suomessa]]* ja vuosina 1963–1968 *[[Helsingin Sanomat|Helsingin Sanomissa]]*, jossa hän toimi myöhemmin avustajana. Vuodesta 1969 hän työskenteli Yleisradiossa, jossa hän muun muassa toimitti 1970-luvun puolivälissä radio-ohjelmasarjaa *[[Käyrä korkealla]]* yhdessä Esko Seppäsen kanssa. Rand kuului myös radion *Eurooppalaisia puheenvuoroja* -sarjan tekijöihin, jotka saivat vuonna 1988 tiedonjulkistamisen valtionpalkinnon. Hänelle itselleen myönnettiin vuonna 1990 Suomen Kuvalehden journalistipalkinto. 

Rand oli tekemässä vuonna 1971 julkaistua teosta *Joukkotiedotus yhteiskunnassa: johdatus joukkotiedotuskasvatukseen* Yrjö Ahmavaaran, Sirkka Minkkisen, Kaarle Nordenstrengin ja Margaretha Starckin kanssa. Hän myös suomensi Bertolt Brechtin teokset *Aikamme teatterista: epäaristotelelaisesta dramatiikasta* ja *[[Kolmen pennin ooppera]]*, jälkimmäisen yhdessä Turo Unhon kanssa.

Randin puoliso oli Setan puheenjohtajanakin toiminut vasemmistopoliitikko Jorma Hentilä. Hän kuului myös itse Setan aktiiveihin.

Rand kuoli 49-vuotiaana syöpään vuonna 1992. 
__NOTOC__
## Julkaisuja
* * Joukkotiedotus yhteiskunnassa : Johdatus joukkotiedotuskasvatukseen* ; kirj. Yrjö Ahmavaara, Sirkka Minkkinen, Kaarle Nordensteng, Max Rand ja Margaretha Starck ; kuvitus Anita Ahmavaara. Forum-kirjasto. Tammi 1971
* *Kulttuurihistorioitsija [[Egon Friedell]]in ajatuksia (vuodelta 1984)* ja *Kirjailija [[Lars Gyllensten]]in näkemyksiä (vuodelta 1982)* ohjelmassa *Eurooppalaisia puheenvuoroja : jaksot 1-4/4*. Yleisradio, tallennepalvelu, Helsinki 1986
* *Erilaisuudessa on Euroopan voima* ohjelmassa *Eurooppalaisia puheenvuoroja. 2* ; toimittajat Pirkko Peltonen-Rognoni, Erkki Raatikainen ja Max Rand. Yleisradio, tallennepalvelu, Helsinki 1989
* *Mitä Saksan sisällä tapahtuu*. Paasikivi-seuran monistesarja nro 96. Helsinki 1990

## Suomennoksia
* Bertolt Brecht : *Aikamme teatterista : epäaristotelelaisesta dramatiikasta* ; valikoinut Sigfried Unseld ; suom. Max Rand. Forum-kirjasto 11. Tammi 1965 (alkuteos *Schriften zum Theater*)
* Bertolt Brecht : *Setšuanin hyvä ihminen* ; suom. Elvi Sinervo ; liitteet valinneet ja suom. Max Rand ja Turo Unho. Otava 1967, 3. painos 1972 (alkuteos *Der gute Mensch von Sezuan*)
* Bertolt Brecht : *Kolmen pennin ooppera* ; suom. Max Rand ja Turo Unho ; laulut suom. Elvi Sinervo. Otava 1970 (alkuteos *Die Dreigroschenoper*)

## Lähteet

## Kirjallisuutta
*
Mannin kuningaskunta

**Mannin kuningaskunta** oli viikinkien perustama Mansaareen keskittynyt kuningaskunta, johon kuului Mansaaren lisäksi Hebridit ja kaikki niiden ja Mansaaren välillä olleet saaret. Tarun mukaan kuningaskunnan perusti Godred Crovan vuonna 1079. Saaret päätyivät Skotlannille vuonna 1266.

## Historia
Viikinkien tarkkaa saapumisajankohtaa Mansaarelle ei tiedetä, mutta todennäköisesti heitä tuli saarelle samoihin aikoihin kuin Irlantiin, eli 700- tai 800-luvuilla. Siirtolaisia tuli paljon, mihin viittaa esimerkiksi se, että melkein kaikki paikat saivat uudet nimet. Esimerkiksi Mansaaren korkeimman kohdan nimi on *Snaefell*. 1200-luvulla kirjoitetun *[[Chronicon Manniae et Insularum]]* -teoksen mukaan Godred Crovan -niminen viikinki perusti Mannin kuningaskunnan vuonna 1079. Hän oli osallistunut Harald Ankaran puolella Stamford Bridgen taisteluun vuonna 1066 ja paennut sen jälkeen Mansaarelle. Valtakunta laajeni sittemmin Hebrideille ja muille alueen saarille. Pääosan olemassaolonsa ajasta kuningaskunta oli Norjan muodollisen ylivallan alainen. Norja luovutti alueen saaret Skotlannille vuonna 1266 kolme vuotta tappiollisen Largsin taistelun jälkeen.

## Perintö
Kuningaskunta-ajan perintönä Mansaarella on edelleen itsenäinen asema osana Yhdistynyttä kuningaskuntaa. Saaren parlamentista käytetään nimeä Tynwald, joka tulee muinaisnorjan kielisestä nimityksestä *Þingvǫll*, joka tarkoittaa tingin kokoontumispaikkaa.

## Kirjallisuutta
* 

## Lähteet
Bada (käyttöjärjestelmä)

**Bada** on korealaisen Samsungin kehittämä mobiililaitteiden käyttöjärjestelmä. Nimi ”bada” on johdettu korean kielen merta tarkoittavasta sanasta.

Samsung julkaisi Badan 10. marraskuuta 2009. Ensimmäinen Badaa käyttävä Samsungin puhelin Wave S8500 esiteltiin vuoden 2010 Mobile World Congressissa. Vuoden 2013 helmikuussa Samsung ilmoitti lopettavansa Badan kehittämisen ja keskittyä kehittämään Tizen-mobiilikäyttöjärjestelmää yhteistyössä Intelin kanssa.

Jotkin tahot epäilivät alun alkaen Badan tarpeellisuutta, koska markkinoilla oli jo useita mobiilikäyttöjärjestelmiä ja niiden keskinäinen kilpailu oli äärimmäisen kireää. Samsung itsekin oli vahvasti sitoutunut kilpailevaa Android-käyttöjärjestelmää käyttävien puhelimien valmistukseen. Sen strategiassa Bada oli käyttöjärjestelmänä edullisemmissa ns. *[[featurephone]]issa* Androidin ollessa varsinaisissa älypuhelimissa.

Samsung kertoi joulukuussa 2010 olevansa saavuttamassa suunniteltua viiden miljoonan Bada-puhelimen vuosimyyntiä. Vuoden 2013 jälkeen Bada katosi myyntitilastoista. Tätä ennenkin sen markkinaosuus oli marginaalinen.

## Sovelluskauppa
Samsung Waven julkaisun yhteydessä avattiin sovelluskauppa Samsung Apps. Sovelluskaupasta on mahdollista ladata sovelluksia Samsungin bada-käyttöjärjestelmälle. Sovelluskaupassa on tällä hetkellä yli 13&nbsp;000 sovellusta, joita on ladattu yhteensä yli 100 miljoonaa kertaa.

## Versiot
Samsungin ensimmäinen Wave S8500 puhelin sisälsi 1.0 version Bada käyttöjärjestelmästä. Pian puhelimen markkinoiden tulon jälkeen Samsung julkaisi 1.0.2 päivityksen Bada käyttöjärjestelmästä, sisältäen pieniä korjauksia eurooppalaisille käyttäjille. Bada versio 1.2 esiteltiin uuden S8530 Wave II puhelimen kera syksyllä 2010.

Nykyinen lippulaiva puhelin Samsung Wave 3 s8600 sisältää Bada 2.0 version.

## Katso myös
* Tizen

## Lähteet
Podosinovetsin piiri

**Podosinovetsin piiri** () on kunnallinen itsehallintoalue Kirovin alueella Venäjällä. Alueen luoteisosassa sijaitsevan piirin pinta-ala on 4264,84 neliökilometriä. Asukkaita on 18&nbsp;700 henkeä (vuonna 2010).

Podosinovetsin piirin on perustettu vuonna 1924. Kirovin alueeseen se on kuulunut vuodesta 1941 lähtien. Vuonna 1963 Podosinovetsin piiri yhdistettiin Lalskin piirin kanssa Luzan piiriksi, mutta seuraavana vuonna se erotettiin jälleen omaksi hallintoalueekseen.

Piiri rajoittuu pohjoisessa Kirovin alueen Luzan ja etelässä Oparinon piiriin sekä lännessä Vologdan alueeseen. Pohjois-Venäjän selänteen muodostamalla vedenjakajalla sijaitseva seutu kuuluu taigan keskivyöhykkeeseen. Pinta-alasta 75 % on metsää. Suurimmat joet ovat Jug ja sen sivujoki Pušma. Hyötykaivannaisiin kuuluvat savi, hiekka, sora ja turve.

Piiriin kuuluvat Podosinovetsin, Demjanovon ja Pinjugin kaupunkimaiset taajamat (kaupunkikunnat) sekä kahdeksan maalaiskuntaa: Jahrenga, Lundanka, Oktjabr, Pušma, Šolga, Štšotkino, Utmanovo ja Zaretšje. Hallinnollinen keskus on Podosinovets, josta on 454 kilometriä alueen pääkaupunkiin Kiroviin. Asutuskeskuksia on yhteensä 157. Kaupunkiväestön osuus on 67,2 %.

Seudun kautta kulkee Kirovin ja Kotlasin välinen rautatie, josta haarautuu sivurata Demjanovoon. Maantieyhteys Kiroviin kiertää Vologdan ja Kostroman alueiden kautta (630 kilometriä).

Talous perustuu metsäteollisuuteen. Suurin teollisuuslaitos on Demjanovossa toimiva Polekon puunjalostuslaitos. Lisäksi on pienimuotoista elintarviketeollisuutta. Maatalous tuottaa viljaa, maitoa ja lihaa.

Piirissä toimii 7 lastentarhaa, 12 koulua ja kaksi lasten luomistyön keskusta. Kulttuurilaitoksia ovat kolme lasten musiikkikoulua, kirjastolaitos, kulttuuri- ja kerhotalot, käsityötaiteen keskus, Podosinovetsin kotiseutumuseo sekä Lodeinon kylässä sijaitseva marsalkka Ivan Konevin kotimuseo. Podosinovetsissa on keskussairaala, Demjanovossa kaupunginsairaala sekä Pinjugissa ja Utmanovossa paikallissairaalat. Paikallislehtenä ilmestyy *Znamja* (”Lippu”). Nähtävyyksiin kuuluvat Jahrengan ja Šolgan kylien kirkot.

## Lähteet

## Aiheesta muualla
* Podosinovetsin piirin sivusto  
* Podosinovetsin piiri Kirovin alueen sivustolla  
* Podosinovetsin piirille omistettu sivusto